हालांकि दूसरा वर्ग ऐसी आशंकाओं को खारिज करता है. उसका मानना है कि तकनीक पर निर्भरता से पनप रहे इस तरह के डर निर्मूल हैं. इस वर्ग के लोग मानते हैं कि ऐसा ही डर तब भी जताया गया होगा जब भाषा लिखी जाने लगी. उससे पहले तक ज्ञान का विस्तार मौखिक रूप से ही हो रहा था तो कहा गया होगा कि लिखकर सुरक्षित कर लेने से याद रखने की जरूरत खत्म हो जाएगी और इस तरह सोचना और विचारना भी कम हो जाएगा. प्रिटिंग प्रेस के अविष्कार के बाद तो यह तर्क और भी बढ़ाचढाकर दिया गया होगा. लेकिन इसके बाद भी ज्ञान की नई-नई शाखाएं सिरजती प्रतिभाएं दुनिया का नक्शा बदलती रहीं.